**Erinaceus** (po slovensky **jež**) je rod z čeľade ježovité.

Charakteristika (pre rod Erinaceus vymedzený podľa Wilson et al. 2005)
----------------------------------------------------------------------

Podľa dnes bežnej klasifikácie zahŕňa 4 recentné druhy: Erinaceus europaeus, Erinaceus roumanicus, Erinaceus concolor a Erinaceus amurensis (porov. nižšie systematiku). Prvý druh sa v súčasnosti po slovensky volá najsprávnejšie jež tmavý, druhý aj tretí sa volajú jež bledý (správne použitie slovenského názvu je teda pre tieto dva druhy nejasné) - pozri vysvetlenie v článku jež tmavý.

Na Slovensku žije druh Erinaceus roumanicus, ojedinele aj druh Erinaceus europaeus.

Rod Erinaceus žije v Európe (Erinceus europaeus a Erinaceus roumanicus) a v Ázii (Erinaceus concolor a Erinaceus amurensis). Má zavalité telo s pichliačovým šatom na chrbte. Mohutne vyvinutá kožná svalovina im umožňuje skrútiť sa do klbka a tak sa chrániť pred nepriateľom. Farba je prevažne tmavo žltkavohnedá. Je to nočný cicavec, cez deň skrytý spí. Okrem toho spí aj celú zimu. Živý sa hmyzom, červami, mäkkýšmi, obojživelníkmi, plazmi a vajcami, výnimočne je rastlinné plody. Dožíva sa okolo 9 rokov. Tri hlavné druhy možno odlíšiť podľa zafarbenia: Jež tmavý (Erinaceus europaeus) má výrazne tmavé škvrny na bokoch hornej čeľuste (od očí po ňucháč), t.j. tzv. „okuliare" v tvare V, a žltkavohnedú brušnú stranu; Erinaceus roumanicus a Erinaceus concolor majú naopak jednofarebnú hlavu (za mlada veľmi tmavú, v dospelosti svetlú) a brušnú stranu majú za mlada tmavú s výrazne bielou škrvnou na prsiach, ktorá sa vo vyššom veku stáva belavou. Okrem toho jež tmavý má pichliače rovnomerne tmavé s bielymi priečnymi krúžkami; spomínané dva druhy naopak mávajú pichliače nerovnomerne tmavé s bledými priečnymi krúžkami, ale mávajú aj jednofarebné pichliače.

Pozri aj charakteristiku v článku ježovité a jež tmavý.

Systematika recentných taxónov
------------------------------

Ukážky niektorých systematík:

Wilson et al. 2005  

Erinaceus:

* Erinaceus europaeus
* Erinaceus roumanicus
* Erinaceus concolor
* Erinaceus amurensis

Corbet et al 1991.  

Erinaceus:

* Erinaceus europaeus
* Erinaceus concolor – vrátane dnešného E. roumanicus
* Erinaceus amurensis

Fiedler et al 1973.  

Erinceus:

* Erinaceus europaeus
* Erinaceus roumanicus - vrátane dnešného E. concolor
* Erinaceus amurensis
* Erinaceus dealbatus – dnes pod E. amurensis
* Erinaceus koreanus – dnes pod E. amurensis
* Erinaceus miodon – dnes Mesechinus hughi

V jednej zo systematík Erinaceus concolor zahŕňal aj Erinaceus amurensis

V niektorých starších systémoch rod Erinaceus obsahoval len jeden recentný druh, a to Erinaceus europaeus (v širšom zmysle), pretože dnešné taxóny E. concolor, E. roumanicus a E. amurensis patrili pod Erinaceus europaeus. K tomu pozri článok jež tmavý.

V starších systémoch sa pod Erinaceus obyčajne zaraďoval aj dnešný rod Atelerix, čiže pod Erinaceus patrili aj druhy:

* Erinaceus albiventris (dnes: Atelerix albiventris) – po slovensky (?) jež bielobruchý
* Erinaceus algirus (dnes: Atelerexis algirus) - po slovensky jež túlavý/jež južný/jež stredomorský
* Erinaceus frontalis (dnes: Atelerix frontalis)
* Erinaceus sclateri (dnes: Atelerix sclateri)

V niektorých starších systémoch sa pod rod Erinaceus zaraďoval aj dnešný rod Hemiechinus, čiže pod Erinaceus patrili aj druhy Erinaceus auritus (dnes: Hemiechinus auritus) a Erinaceus collaris (dnes: Hemiechinus collaris).

Ojedinele sa pod rod Erinaceus zaraďoval aj dnešný rod Mesechinus.

Vyhynuté taxóny
---------------

* Erinaceus mongolicus Schlosser, 1924
* Erinaceus praeglacialis Brunner, 1933
* Erinaceus davidi Jammot, 1973
* Erinaceus lechei Kormos, 1934
* Erinaceus samsonowiczi Sulimski, 1959
* Erinaceus ostramosi Jánossy, 1972
* Erinaceus sp. Rzebnik-Kowalska, 2013

Referencie
----------

1. ↑
2. ↑  Hlodavce a hmyzožravce Slovenska
3. ↑  jež obyčajný. In: *Pyramída* č. 54.
4. ↑   *Veľká kniha živočíchov: hmyz, ryby, obojživelníky, plazy, vtáky, cicavce*. 3. nezmenené vyd. Bratislava : Príroda, 1997. 345 s. ISBN 8007009906. S. 296.
5. ↑
6. ↑  Corbet, G.B. & Hill, J.E. 1991. *A World List of Mammalian Species, Third edition*. Natural History Museum Publications & Oxford University Press, London and Oxford.: v-viii, 1-243.
7. ↑  Fiedler, W. Gewalt, W. Grzimek, B. Heinemann, D. Herter, K. & Thenius, E. (eds.) 1973. Deel X: Zoogdieren I. In B. Grzimek (ed.), *Het leven der dieren*. Uitgeverij Het Spectrum, Utrecht/Antwerpen.: 732 pp.
8. ↑  KREJČA, J. a KORBEL, L. (eds.) et al.: *Veľká kniha živočíchov*. 3. nezmenené vyd. Bratislava: Príroda, 1997. [1. vydanie malo názov: Z našej prírody - Živočíchy] s. 296 (Poznámka: Z textu nie je jasné, či druh zahŕňa aj dnešný Erinaceus concolor alebo len dnešný Erinaceus roumanicus a Erinaceus amurensis)
9. ↑
10. ↑
11. ↑  Vyhláška Ministerstva životného prostredia Slovenskej republiky č. 24/2003, ktorou sa vykonáva zákon č. 543/2002 Z. z. o ochrane prírody a krajiny
12. ↑  REICHHOLF, Josef. *Cicavce*. Preklad Peter Ľupták. Bratislava : Ikar, 1996. 287 s. ISBN 8071182362. S. 20.
13. ↑
14. ↑  ježek. In: *Ottův slovník naučný*.;
15. ↑
16. ↑
17. ↑
18. ↑
19. ↑

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Erinaceus**
* Spolupracuj na Wikidruhoch Wikidruhy ponúkajú informácie na tému **Erinaceus**

Externé odkazy
--------------

* 
*